江西民國銀行

江西民國銀行或贛省民國銀行係1912年嗰春天由江西銀錢總號改過來嗰。佢嗰總行拕設嘚南昌，實際資本有4萬喇兩，前後發行銀兩票、銀元票、銅元票。

創辦嗰歷史
辛亥革命過後，江西成立軍政府。為到籌措軍政嗰開支費用，發展社會經濟，江西軍政府收官先頭嗰江西銀錢總號，創辦江西民國銀行，代理全贛金庫，「執握江西金融之樞紐」，朱威成擔任銀行總理。

江西民國銀行嗰原始註冊資本係200萬元，官股佔得4成、商股佔得6成，實收資本裡頭有商股嗰2060兩九三八平市銀，3470塊鷹洋，攏共40629元；有官股嗰190萬串九五錢票。銀行成立嗰許下子，先頭嗰銀錢總號嗰貨幣錢票拕清理整頓，銀行接得搦庫存嗰2225940串錢票編號，加蓋「贛省民國銀行驗訖准其通行」嗰印發行。同時間，江西民國銀行哈設計、印製、發行體現新興政權嗰鈔票。羅詞安，《贛省民國銀行券——見證辛亥革命》，《江南都市報》

江西民國銀行前後到九江、吉安、贛州、漢口、長沙、上海等16隻城市開辦分行，到袁州、玉山、鎮江、武穴、常德等地開辦7隻兌換所同得35隻代理店。

江西民國銀行話係話佢嗰紙幣都兌現得正，但每人每回有1元嗰兌換限額，而且佢辦理嗰時間短，手續多，故係等於兌現不正紙幣。

1915年，江西都督李烈鈞發動二次革命，討伐袁世凱，𠵹江西嗰金融市場拕打亂，江西民國銀行增發500喇萬嗰紙幣到市面上湊。末後，都督李純治贛嗰時間，江西民國銀行接得大量發行紙幣，箇舞得幣制大跌，佢嗰用戶兌現不到，故係銀行到1916年4月10號宣佈歇業，拕改做清理處。

發行嗰貨幣
江西民國銀行攏共發行嗰貨幣：

直型嗰九五錢票：一百文、一串文（一千文）
橫型嗰銀元票：一圓、伍圓、拾圓
銅元票：10枚、100枚
銀兩票：一兩、伍兩、拾兩

賈士毅嗰《民國財政史》裡頭話：「贛省民國銀行在民國三年夏，所發紙幣，約合五百餘萬元。至四年底止，得分為三種，一銀元票，約合八十五萬餘元；一銅元票，約合三十八萬餘元；一製錢票，約合三百〇九萬餘元，共計三種為四百三十餘萬元。」賈士毅，《民國財政史》，234頁，商務印書館，1917年

江西民國銀行承認先頭嗰江西官銀錢總號嗰滴子紙幣嗰流通有效性，哈搦佢嗰庫存空白小票編號，接得發行。《江西之金融》箇本書話，江西民國銀行總計發行錢票826萬喇串，銀兩、銀元票887000元。哈有別嗰資料話佢發行嗰銀兩、銀元、大細錢票有1400萬喇元。

+江西民國銀行嗰各類紙幣流通額數表張家驤，《中華幣制史》，224頁，民國大學，1925年時間  銀元票（單位：元）  銅元票（單位：串）  製錢票（單位：串）1914年  587900  676800  78130001915年10月  887900  902000  72671001916年10月  540400  484000  43000001917年  265657  436924  37918541918年  260894  406250  3308220

貨幣嗰樣式

注：
江西民國銀行發行嗰貨幣上頭畫得江西都督馬毓寶嗰相。佢邊上寫嘚「贛省民國銀行」，右首寫嘚「憑票即付」，左首寫嘚「執此為照」，下頭寫嘚「中華民國元年吉月吉日」。
票面嗰右首寫嘚「完糧納稅，一律通行」，左首寫嘚「來往兌換，概不折扣」，上頭兩隻角寫嘚「拾」字，下頭兩隻角寫嘚「10」字。
後背寫嘚英文
「THE KIANG-SE BANK OF THE REPUBLIC」（江西共和國銀行）
「MILITARY BANK-NOTE」（軍事銀行紙幣）
「We promise to Pay the Bearer on Demand」…「at its Office here value received」（我俚嗰所在承認佢嗰價值，憑票支付）
「XX DOLLARS LOCAL CURRENCY」（X塊嗰本地流通幣）
「BY ORDER OF THE BOARD OF DIRECTORS」（拕上官命令執行）

參考資料

Category:江西嗰銀行